CELEX: 62021CN0725
Language: mt
Date: 2021-11-30 00:00:00
Title: Kawża C-725/21: Talba għal deċiżjoni preliminari mressqa mill-Vrhovno sodišče Republike Slovenije (is-Slovenja) fit-30 ta’ Novembru 2021 – SOMEO S.A., li kienet PEARL STREAM S.A. vs Ir-Repubblika tas-Slovenja

7.3.2022   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 109/14
            
         
      Talba għal deċiżjoni preliminari mressqa mill-Vrhovno sodišče Republike Slovenije (is-Slovenja) fit-30 ta’ Novembru 2021 – SOMEO S.A., li kienet PEARL STREAM S.A. vs Ir-Repubblika tas-Slovenja
      (Kawża C-725/21)
      (2022/C 109/21)
      Lingwa tal-kawża: is-Sloven
      
         Qorti tar-rinviju
      
      Vrhovno sodišče Republike Slovenije
      
         Partijiet fil-kawża prinċipali
      
      
         Rikorrent: SOMEO S.A., li kienet PEARL STREAM S.A.
      
         Konvenuta: Ir-Repubblika tas-Slovenja
      
         Domandi preliminari
      
      
                  1)
               
               
                  Sabiex prodott partikolari jiġi kkwalifikat bħala “parti” minn siġġu għal karozza fis-sens tal-Kapitolu 94 tan-Nomenklatura Magħquda li jinsab fl-Anness I tar-Regolament tal-Kunsill (KEE) Nru 2658/87 tat-23 ta’ Lulju 1987, dwar in-nomenklatura tat-tariffa u l-istatistika u dwar it-Tariffa Doganali Komuni ta’ Dwana (1), fil-verżjonijiet tiegħu applikabbli għat-tilwima fil-kawża prinċipali, huwa neċessarju li s-siġġu, mingħajr l-imsemmi prodott, ma jkunx jista’ jwettaq il-funzjoni essenzjali u prinċipali tiegħu (fis-sens tal-unità funzjonali tiegħu), jew huwa biżżejjed li l-parti partikolari, intiża esklużivament sabiex tkun installata fuq siġġijiet għal vetturi, tkun tista’ tiġi rikonoxxuta bħala parti mis-siġġu?
               
            
                  2)
               
               
                  Il-possibbiltà ta’ użu ġenerali awtonomu, jew le, taż-żewġ prodotti inkwistjoni għandu effett fuq il-klassifikazzjoni, jew le, tagħhom, fis-subintestatura tariffarja 9401 90 80?
               
            
         (1)  ĠU Edizzjoni Speċjali bil-Malti: Kapitolu 2, Vol. 2, p. 382.